Sabiedrības ar ierobežotu atbildību “Ogres Namsaimnieks”
Vienotais reģistrācijas Nr. 40103941081

[bookmark: _Hlk99378683]ATKLĀTS KONKURSS 
saskaņā ar Publisko iepirkumu likuma 8. panta pirmās daļas 1. punktu un Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 2.1. apakšnodaļu
“Ēku tehniskā apsekošana”,
 id. Nr.SIAON 2025/1-AK (turpmāk – Konkurss)
PAPILDU INFORMĀCIJA NR.2

Ogrē, 2025.gada 11.februārī

Sabiedrības ar ierobežotu atbildību “Ogres Namsaimnieks” iepirkuma komisija ir saņēmusi jautājumu par atklāta konkursā “Ēku tehniskā apsekošana”, id. Nr.SIAON 2025/1-AK, Nolikumā noteiktajām prasībām un sniedz šādu atbildi:
Jautājums:
“Iepirkuma ietvaros:
3.2.1. Pretendentam iepriekšējo 3 (trīs) gadu periodā (t.i., 2022., 2023., 2024.gadā un 2025.gadā līdz piedāvājuma iesniegšanas dienai) ir veicis tehnisko apsekošanu un atzinuma sagatavošanu vismaz 6 (sešām) ēkām, kur no tām: 
3.2.1.1.	vismaz 3 (trīs) ir daudzdzīvokļu ēkas ar 9 (deviņi) vai vairāk stāviem; 
3.2.1.2.	vismaz 3 (trīs) ir daudzdzīvokļu ēkas, kur novērtēts arī balkonu un/vai lodžiju konstruktīvais stāvoklis. 
3.2.1.3.	Komisija Pretendenta pieredzi atzīs par atbilstošu 3.2.1.punktā noteiktajam, ja noteiktais apjoms tiks sasniegts 1 (viena) vai vairāku līgumu ietvaros. Šo izpildīto līgumu ietvaros objektiem jābūt nodotiem ekspluatācijā (ar nodošanas – pieņemšanas aktu) un ir saņemtas pozitīvas pasūtītāju atsauksmes. Pretendenta izvēlētie pieredzes objekti var atbilst vairākiem kritērijiem, nodrošinot to izpildi.
Lūdzam grozīt nolikuma 3.2.1. punktu uz pieredzes atbilstības pierādīšanu pēdējo 5 (piecu) gadu laikā, paplašinot Pretendentu loku piedalīties konkursā.”

Atbilde:
Pasūtītājs norāda, ka Konkursā pieredzes prasības termiņš ir noteikts saskaņā ar Publisko iepirkuma likuma 46. panta trešās daļas 2. punktā noteikto - Piegādātāja tehniskās un profesionālās spējas atbilstoši būvdarbu, piegādes vai pakalpojuma raksturam, kvantitātei, svarīguma pakāpei un lietojumam var apliecināt ar: informāciju par būtiskākajām veiktajām piegādēm vai sniegtajiem pakalpojumiem, pievienojot izziņas un atsauksmes ne vairāk kā par trim iepriekšējiem gadiem, norādot summas, laiku un saņēmējus (publiskas vai privātas personas).
Ņemot vērā iepriekš teikto, Pasūtītājs nolēma nenoteikt pieredzes apliecināšanai garāku termiņu.

Iepirkuma komisijas vārdā-

